cyanic-selkie/wikianc huggingface dataset:
Սերգեյ Ադյան
Կենսագրություն
Սերգեյ Իվանի Ադյանը ծնվել է 1931 թ. հունվարի 1-ին, Ադրբեջանի ԽՍՀ Դաշքեսանի շրջանի Խաչակապ (Կուշչի) գյուղում։ Ֆիզմաթ գիտությունների դոկտոր (1962)։ 1952 թվականին ավարտել է Մոսկվայի Վ. Ի. Լենինի անվան մանկավարժական ինստիտուտի մաթեմատիկայի ֆակուլտետը։ 1956 թվականից աշխատել է ԽՍՀՄ ԳԱ մաթեմատիկայի ինստիտուտում։ Ադյանի աշխատանքները վերաբերում են հանրահաշվին և մաթեմատիկական տրամաբանությանը։ «Խմբերի մի քանի հատկությունների որոշման պրոբլեմների ալգորիթմական անլուծելիությունը» 1955 թ. աշխատությունը շահել է Մոսկվայի մաթեմատիկական ընկերություների մրցանակը (1956), իսկ խմբերի և կիսախմբերի տեսության ալգորիթմական պրոբլեմներին նվիրված աշխատություները՝ ՍՍՀՄ ԳԱ նախագահության Պ. Լ. Չեբեշևի անվան մրցանակը (1962)։ 1968 թվականին հրատարակած ակադեմիկոս Պ. Ս Նովիկովի հետ համատեղ աշխատությունների ցիկլում՝ լուծված է պարբերական խմբերի պրոբլեմը, որն առաջադրել է Բեռնսայդը դեռևս 1902 թվականին։
Նրա խորհրդատուն Պյոտր Նովիկովն էր։ 1965 թվականից աշխատում է Մոսկվայի Պետական Համալսարանում։ Ալեքսանդր Ռազբարովը նրա ուսանողներից էր։
Ծանոթագրություններ
Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Հայ պրոֆեսորներ Կատեգորիա:Խորհրդահայեր Կատեգորիա:Ֆիզիկամաթեմատիկական գիտությունների դոկտորներ Կատեգորիա:Խորհրդային մաթեմատիկոսներ Կատեգորիա:Ռուս մաթեմատիկոսներ Կատեգորիա:Ռուսաստանի ԳԱ իսկական անդամներ
Ֆերիդ Ջանիչ
Ֆերիդ Ջանիչ (Ferid Džanić, ), բոսնիացի զինվոր, ֆրանսիական Վիլֆրանշ դը Ռոուերգ բնակավայրում կազմակերպված Վաֆեն-ՍՍ-ի միակ խռովությունների մասնակից։
Կենսագրություն
Ֆերիդ Ջանիչը ծնվել է բոսնիական հարուստ ընտանիքում՝ Բիխաչում, 1918 թվականին։ Հարավսլավիայի թագավորական բանակի կադետ էր, երբ սկսվեց ապրիլյան պատերազմը։ 1942 թվականի աշնանը, խուսափելով ձերբակալությունից, նա ընդգրկվեց պարտիզանների շարքերը, ծառայեց Կրայնսկի 8-րդ հարվածային բրիգադում ։ 1943 թվականի սկզբին Արևմտյան Բոսնիայում պարեկություն իրականացնելիս գերմանացիները «Վայս» ռազմական գործողության շրջանակներում գերեվարեցին նրան և ուղարկեցին Սարաևոյի ճամբար, որտեղ էլ ստիպված եղավ միանալ ՍՍ-ի «Խանջար» 13-րդ լեռնային դիվիզիային։
Յանիչը ծառայությամբ հասավ մինչև ՍՍ-ի ունտերշտուրմֆյուրերի կոչման։ 1943 թվականի հուլիսին Յանիչը դիվիզիայի շրջանակներում սկսեց ապստամբություն նախպատրաստել բաժանման, քանի դեռ այն գտնվում էր Գերմանիայի տարածքում ։ Գերմանիայում գտնվելու ընթացքում Յանիչը հանդիպեց Բոժո Յելենեկին, որը միացավ ապստամբության կողմնակիցներին։ 1943 թվականի օգոստոսին դիվիզիան ուղարկվեց Ֆրանսիա, որտեղ դավադիրներին միացավ երիտասարդ Նիկոլա Վուկելիչը։ Նրանք երեքն էլ ծառայում էին ՍՍ-ի 13-րդ լեռնային սակրավորներիգումարտակում, որը տեղակայված էր Վիլֆրանշ դը Ռոուերգում ։
Այս դիվիզիայում ծառայող բոսնիացիներն ու խորվաթները անընդհատ ենթարկվում էին խստավարժեցման և ֆիզիկական նվաստացման գերմանացի ՍՍ-ական սպաների կողմից։ 1943 թվականի սեպտեմբերի 7-ին շարքային կազմին տեղափոխվեցին զորանոց, իսկ գերմանացի սպաներին ուղարկեցին հյուրանոց։ Շուտով Վիլֆրանշ դը Ռոուերգ քաղաքում բնակվողներին լուրեր հասան, որ ուստաշները, գերմանացիները և հայդուկները հետապնդում են Բոսնիայի մահմեդական բնակչությանը և անձնակազմի շրջանում դժգոհությունը սկսեց աճել կապված դիվիզիան Գերմանիա, ապա Ռուսաստան ուղարկելու հրամանատարության մտադրությունների հետ։ 1943 թվականի սեպտեմբերի 17-ին նրանք խռովություն սկսեցին, որը, սակայն, արագ ճնշվեց։
Խռովության ընթացքում զոհվեցին 5 գերմանացի զինվորներ և սպանվեցին 13-րդ ՍՍ դիվիզիայի շատ զինվորներ։ Կենդանի մնացած շուրջ 800 խռովարարներ աքսորվեցին Դախաու։ Մահացածների թվում էր նաև Ֆերիդ Ջանիչը։
Ծանոթագրություններ
Կատեգորիա:ՍՍ սպաներ Կատեգորիա:Հարավսլավացի պարտիզաններ Կատեգորիա:Մարտում զոհվածներ
Կալիումական պարարտանյութեր
Կալիումական պարարտանյութեր բույսերի կալիումական սննդառության համար օգտագործվող հանքային նյութեր։ Սովորաբար աղաթթու, ծծմբական թթու և ածխաթթու՝ ջուր լուծելի աղերն են։
Կալիումական պարարտանյութերի հիմնական աղբյուրը կալիումի աղերի բնական հանքաշերտերն են (կույտերը)։ Արդյունաբերությունը թողարկում է կալիումի քլորիդ, կալիումի բորակ, կալիումի սուլֆատ և այլն։ Կալիումական պարարտանյութերը ստորաբաժանվում են 2 հիմնական խմբի՝ հում կամ անմշակ կալիումի աղեր, որոնք ստացվում են բնական կալիումի աղերի մեխանիկական վերամշակմամբ (տեսակավորում, մանրացում, աղում), դրանցից են՝ սիլվինիտ, կաինիտը, կառնալիտը։ Մյուսը խտացրած կամ վերամշակված կալիումական պարարտանյութեր են՝ կալիումի քլորիդը, կալիումի սուլֆատը, 30 և 40%-անոց կալիումի աղերը (մանր աղացած բնական կաինիտի կամ սիլվինիտի և կալիումի քլորիդի խառնուրդը), ինչպես նաև պոտաշը, մոխիր և այլն։ Կալիումական պարարտանյութերը կիրառվում են առանձին ֆոսֆորական կամ՝ ազոտական և ֆոսֆորական պարարտանյութերի հետ։ կալիում դրականորեն է ազդում բերքի որակի վրա. արմատապտուղներում ավելանում է շաքարի պարունակությունը, կարտոֆիլի պալարներում՝ օսլան, թելատու կուլտուրաների մոտ՝ թելի ելը և որակը, կերաբույսերում՝ պրոտեինի պարունակությունը և այլն։ Կալիումական պարարտանյութերը բարձրացնում են բույսերի դիմադրողականությունը որոշ սնկային հիվանդությունների նկատմամբ, աշնանացան հացահատիկների, ընդավոր խոտաբույսերի, բազմամյա տնկարկների ցրտադիմացկունությունը և երաշտադիմացկունությունը։ Կալիումական պարարտանյութերի չափաքանակը կախված է հողային պայմաններից, պարարտացվող մշակաբույսերի ֆիզիոլոգիական և այլ առանձնահատկություններից։
Կատեգորիա:Կալիումի միացություններ Կատեգորիա:Պարարտանյութեր
Քեթրին Մաքքիննոն
Քեթրին Մաքքիննոն (Catharine Alice MacKinnon, ), ամերիկացի ռադիկալ ֆեմինիստ իրավագետ, ակտիվիստ ու հեղինակ։ Միչիգանի համալսարանի իրավաբանական դպրոցի պրոֆեսոր է 1990 թվականից, ինչպես նաև Հարվարդի իրավաբանական դպրոցի այցելու պրոֆեսոր։ 2008 - 2012 թվականներին եղել է Միջազգային քրեական դատարանի դատախազի գենդերային հատուկ խորհրդականը ։
Ավելի քան մեկ տասնյակ գրքերի հեղինակ է, որոնց թվում են՝ «Աշխատող կանանց սեռական ոտնձգություն» (1979), «Անփոփոխ ֆեմինիզմ» (1987), որը համարվել է «անգլերեն լեզվով ամենաշատ մեջբերված իրավունքի վերաբերյալ գրքերից մեկը» , «Toward a Feminist Theory of the State» (1989), «Պարզապես բառեր» (1993), «Սեռական հավասարություն» (2001 և 2007), «Կանանց կյանքեր, տղամարդկանց օրենքներ» (2005) ու «Թիթեռների քաղաքականություն» (2017) գրքերը։
Վաղ կյանք ու կրթություն
Ընտանիքում երրորդ սերունդն է ներկայացրել, որն ավարտել է իր մայրիկի մայր բուհը՝ Սմիթ քոլեջը։ Իրավագիտության դոկտորի կոչումն ստացել է 1977 թվականին Եյլի համալսարանում, իսկ քաղաքագիտության դոկտորի կոչումը՝ 1987 թվականին նույն համալսարանում։ Համալսարանում ուսանելիս արժանացել է Գիտության ազգային հիմնադրամի անդամակցության ։
Գործունեություն
Հանդիսանում է Միչիգանի համալսարանի իրավաբանական դպրոցի պրոֆեսոր և Հարվարդի իրավաբանական դպրոցի այցելու պրոֆեսոր։ 2007 թվականին Հարվարդի իրավաբանական դպրոցում աշխատել է որպես Ռոսկո Փաունդի այցելու պրոֆեսոր, ինչպես նաև աշխատել Նյու Յորքի համալսարանում, Արևմտյան Ավստրալիայի համալսարանում, Սան Դիեգոյի համալսարանում, Եբրայական համալսարանում, Կոլումբիայի իրավաբանական դպրոցում, Չիկագոյի համալսարանում, Բազելի համալսարանում, Եյլի իրավաբանական դպրոցում, Օսգուդ Հոլի իրավաբանական դպրոցում ու Սթենֆորդի իրավաբանական դպրոցում։
Շատ մեջբերվող իրավաբան գիտնական է ու կանոնավոր հրապարակախոս։ Նրա գաղափարները կարելի է բաժանել երեք համընկնող բնագավառների՝ սեռական ոտնձգություններ, պոռնոգրաֆիա ու մարմնավաճառություն։ Իրականացնում է միջազգային աշխատանք ու նաև շատ է գրել հասարակական և քաղաքական տեսության և մեթոդաբանության վերաբերյալ ։
Սեռական ոտնձգություններ
Ըստ 2006 թվականին Դեբորա Դիների հրատարակած հոդվածի՝ Մաքքիննոնը նախ կենտրոնացել է այն բանի վրա, ինչը հայտնի է դարձել որպես սեռական ոտնձգություն, երբ իմացել է Կոռնելի համալսարանի վարչական մի օգնականի մասին, ով աշխատանքից հեռացել էր հիվանդանոցում դրա պատճառով հայտնվելուց հետո։ Իր ղեկավարի վարքից բողոքելուց հետո կինը հրաժարվել է տեղափոխությունից, որից հետո զրկվել է գործազրկության նպաստներից, քանի որ աշխատանքից հեռացել էր այսպես կոչված «անձնական» պատճառներով։
1977 թվականին Մաքքիննոնն ավարտել է Եյլի իրավունքի դպրոցը․ նա պրոֆեսոր Թոմաս Էմերսոնի համար սեռական ոտնձգությունների վերաբերյալ ռեֆերատ էր գրել, որտեղ պնդել էր, որ այն սեռով պայմանավորված խտրականության ձև է։ Երկու տարի անց Եյլի համալսարանի հրատարակչությունը հրատարակել է Մաքքիննոնի «Աշխատող կանանց սեռական ոտնձգություն. Սեռական խտրականության դեպք» գիրքը (1979), որով ստեղծվել է սեռական ոտնձգությունների՝ որպես սեռական խտրականության ձևի նկատմամբ իրավական պահանջ։
Իր գրքում Մաքքիննոնը պնդել է, որ սեռական ոտնձգությունը սեռական խտրականություն է, որովհետև գործողությունը տղամարդկանց նկատմամբ կանանց սոցիալական անհավասարության արգասիքն է։ Նա տարբերակում է սեռական ոտնձգությունների երկու տեսակ՝ 1) «quid pro quo», որը նշանակում է սեռական ոտնձգություններ, «որոնցում սեռական ծառայությունը փոխանակվում է կամ առաջարկվում է փոխանակել աշխատանքի հնարավորության հետ» և 2) ոտնձգության տեսակ, որն «առաջանում է այն ժամանակ, երբ սեռական ոտնձգությունները աշխատանքի կայուն պայման են»։ 1980 թվականին զբաղվածության հավասար հնարավորությունների հանձնաժողովը հետևել է Մաքքիննոնի՝ սեռական ոտնձգությունն արգելող ուղեցույցներ ընդունելու տեսակետին և արգելել ինչպես «quid pro quo» ոտնձգությունը, այնպես էլ թշնամական աշխատանքային միջավայրի ոտնձգությունը․ դատարանները նույնպես կիրառել են այս հասկացությունները։
Դիրքորոշում
Մաքքիննոնը ֆեմինիստ ակտիվիստ Անդրեա Դվորկինի հետ փորձել է փոխել պոռնոգրաֆիայի նկատմամբ իրավական մոտեցումները՝ այն ձևակերպելով որպես քաղաքացիական իրավունքների ոտնահարում սեռական խտրականության տեսքով և որպես մարդկանց թրաֆիքինգ։
Իր «Toward a Feminist Theory of the State» գրքում Մաքքիննոնը գրել է, որ «Ֆեմինիստական տեսանկյունից պոռնոգրաֆիան հարկադիր սեքսի ձև է, սեռական քաղաքականության պրակտիկա և գենդերային անհավասարության ինստիտուտ։ Պոռնոգրաֆիան նպաստում է բռնության և խտրականության վերաբերմունքին և վարքին, որոնք սահմանում են բնակչության կեսի վերաբերմունքն ու կարգավիճակը» ։
Հակապոռնոգրաֆիկ վճիռներ
1980 թվականին Լինդա Բորմենը (որը Լինդա Լավլեյս անունով նկարահանվել էր «Deep Throat» պոռնոգրաֆիկ կինոնկարում) ասել է, որ իր նախկին ամուսինը բռնությամբ պարտադրել է իրեն նկարահանվել այդ և այլ պոռնոգրաֆիկ կինոնկարներում։ Նա հրապարակավ ներկայացրել է իր մեղադրանքները մամլո ասուլիսում Մաքքիննոնի, «Կանայք ընդդեմ պոռնոգրաֆիայի» ակտիվիստների խմբի ու Անդրեա Դվորկինի ներկայությամբ։ Մամլո ասուլիսից հետո ներկաները քննարկել են փոխհատուցում ստանալու համար քաղաքացիական իրավունքների դաշնային օրենքի օգտագործման հնարավորությունը, սակայն դա Բորմենի համար կիրառել հնարավոր չի եղել, քանի որ գործել է վաղեմության մասին դրույթը ։
Մաքքիննոնն ու Դվորկինը շարունակել են քննարկել քաղաքացիական իրավունքի դատավեճերը, մասնավորապես սեռական խտրականությունը՝ որպես պոռնոգրաֆիայի դեմ պայքարի հնարավոր մոտեցում։ Մաքքիննոնը դեմ էր պոռնոգրաֆիայի դեմ ավանդական փաստարկներին և օրենքներին, որոնք հիմնված էին բարոյականության կամ սեռական անմեղության գաղափարի վրա։ Սեռական պարկեշտության կամ համեստության «համայնքային չափանիշները» խախտելու համար պոռնոգրաֆիան դատապարտելու փոխարեն, դրանք բնութագրում էին պոռնոգրաֆիան որպես սեռական խտրականության ձև և ձգտում էին կանանց տալ վնասի հատուցման իրավունք քաղաքացիական իրավունքների օրենսդրությամբ, եթե նրանք կարողանային ապացուցել, որ վնասվել են։
1983 թվականին Մինեապոլիսի քաղաքային խորհուրդը հրավիրել է Մաքքիննոնին ու Դվորկինին մշակել հակապոռնոգրաֆիկ քաղաքացիական իրավունքների մասին հրամանագիր՝ որպես փոփոխություն Մինեապոլիս քաղաքի մարդու իրավունքների մասին հրամանագրում։ Փոփոխությամբ պոռնոգրաֆիան սահմանվել է որպես կանանց նկատմամբ քաղաքացիական իրավունքների խախտում և թույլ է տրվել նրանց դատական հայց ներկայացնել պարտադրողներին՝ վնասի հատուցման համար։ Օրենքը երկու անգամ ընդունվել է Մինեապոլիսի քաղաքային խորհրդի կողմից, բայց քաղաքապետը վետո է դրել։
Մաքքիննոնը Բորմենի պաշտպանն է եղել 1980 թվականից մինչև 2002 թվականին վերջինիս մահը։ Քաղաքացիական ազատականները հաճախ Մաքքիննոնի տեսությունները վիճելի են համարել, պնդելով, որ որևէ ապացույց չկա, որ սեռական բնույթ ունեցող լրատվամիջոցները խրախուսում կամ նպաստում են կանանց նկատմամբ բռնությանը ։ Մաքս Ուոլտմենը նշել է, որ այս տեսակետի փորձառական ապացույցները չափազանցված են ։
Միջազգային աշխատանք
Նա նաև ներկայացրել է բոսնիացի և խորվաթ կանանց՝ ընդդեմ սերբերի, որոնք մեղադրվել են 1992 թվականի ցեղասպանության մեջ և բռնաբարության օրինական պահանջ ստեղծել որպես ցեղասպանության ակտ։
Մաքքիննոնն ու Դվորկինը 1990 թվականին Շվեդիայում առաջարկել են մարմնավաճառության դեմ օրենքը, որն ընդունվել է 1998 թվականին ։ Մարմնավաճառության դեմ շվեդական մոդելը պատժում է սեռական ծառայության գնորդներին, ինչպես նաև վաճառողներին։ Հիմնարար գաղափարն այն է, որ գոյատևման համար սեռական ծառայություններ փոխանակելու պահանջը սեռական անհավասարության արդյունք է և կանանց նկատմամբ բռնության ձև։ Այս մոդելն ընդունվել է Նորվեգիայում, Իսլանդիայում, Կանադայում, Իռլանդիայում, Հյուսիսային Իռլանդիայում և Ֆրանսիայում, սակայն մերժվել Նոր Զելանդիայում ։
Որոշ կազմակերպություններ և անհատներ, ինչպիսիք են «Սեռական աշխատանքի նախագծերի համաշխարհային ցանցը», միջազգային ու կանանց թրաֆիքինգի դեմ համաշխարհային դաշինքը, որոնք նշել են, որ այս օրինական մոդելը սեքսուալ աշխատողների համար դժվարացնում է բնակարան գտնելը, գոյատևելու համար գումար վաստակելը, խուսափել ոստիկանության հետ շփումներից։
Մաքքիննոնը ակտիվորեն համագործակցում է Կանանց թրաֆիքինգի դեմ կոալիցիայի ու Հնդկաստանում Ապնե Աապի հետ։
Քաղաքական տեսություն
Մաքքիննոնը պնդել է, որ կանանց և տղամարդկանց անհավասարությունը հասարակությունների մեծ մասում ձևավորում է հիերարխիա, որը ինստիտուցիոնալացնում է տղամարդկանց գերակայությունը, ստորադասում կանանց և համարվում բնական։ Նա գրում է տեսության և գործնականի փոխհարաբերությունների մասին՝ հասկանալով, որ երկու ասպարեզներում կանանց փորձը անտեսվել է։ Ավելին, նա օգտագործում է մարքսիզմը ֆեմինիստական տեսության մեջ լիբերալ ֆեմինիզմի որոշակի կետեր քննադատելու համար և արմատական ֆեմինիզմը օգտագործում է մարքսիստական տեսությունը քննադատելու համար։
1996 թվականին Ֆրեդ Շապիրոն հաշվարկել է, որ «Ֆեմինիզմ, մարքսիզմ, մեթոդ և պետություն. Դեպի ֆեմինիստական իրավագիտություն» (1983) հոդվածը 96-րդ ամենացիտվող հոդվածն է, չնայած հրատարակվել է ոչ օրինական ամսագրում ։
Քննադատություն
1980-ական թվականների «Ֆեմինիստական սեռական պատերազմների» ընթացքում հակապոռնոգրաֆիկ դիրքորոշումներին դեմ հանդես եկող ֆեմինիստներն սկսել են իրենց անվանել «սեռամետ» կամ «սեքսուալ դրական ֆեմինիստ»։ Սեքսուալ դրական ֆեմինիստները և հակապոռնոգրաֆիկ ֆեմինիստները բանավիճել են այս հասկացությունների անուղղակի և ուղղակի իմաստների շուրջ։ Սեքսուալ դրական ֆեմինիստները նշել են, որ Մաքքիննոնի ու Դվորկինի կողմից մշակված հակապոռնոգրաֆիկ հրամանագրերը պահանջում էին հեռացնել, գրաքննություն իրականացնել կամ վերահսկել բացահայտորեն սեռական նյութերը ։
«States of Injury» (1995) գրքում Ուենդի Բրաունը պնդել է, որ Մաքքիննոնի կողմից մարմնավաճառությունն ու պոռնոգրաֆիան արգելելու փորձը հիմնականում չի պաշտպանում, այլ վերագրում է «կին» կատեգորիային էականացված ինքնություն, որի մեջ նախադրված է վիրավորանքը ։ «The Nation» շաբաթաթերթում Բրաունը նաև նկարագրել է Մաքքիննոնի «Toward a Feminist Theory of the State» (1989) գիրքը որպես «խորապես ստատիկ աշխարհայացք և ոչ ժողովրդավարական, գուցե նույնիսկ հակաժողովրդավարական քաղաքական զգայունություն», ինչպես նաև «առաջացած «ֆեմինիզմի երկրորդ ալիքի արշալույսին, կառուցված այլևս գոյություն չունեցող քաղաքական-մտավոր համատեքստի վրա. արական մարքսիստական մենաշնորհ արմատական սոցիալական դիսկուրսում» ։
Անձնական կյանք
Նախկինում Մաքքիննոնը հարաբերություններ է ունեցել հեղինակ և կենդանիների իրավունքների պաշտպանության ակտիվիստ Ջեֆրի Մասոնի հետ ։
Աշխատանքների ընտրանի
Գրքեր
Op-eds
Արտաքին հղումներ
Կատեգորիա:Ամերիկացի ֆեմինիստ գրողներ Կատեգորիա:Եյլի համալսարանի շրջանավարտներ Կատեգորիա:Ամերիկացի հասարակական գործիչներ Կատեգորիա:Ամերիկացի ֆեմինիստներ Կատեգորիա:Ամերիկացի քաղաքագետներ Կատեգորիա:20-րդ դարի ամերիկացի կին գրողներ
Գյանդար
Գյանդար, գյուղ Արևմտյան Հայաստանում, Էրզրումի վիլայեթի Բայազետի գավառում ։ Գտնվում էր Խասգյոլ լճի արևմտյան կողմում, Խնուսչայ գետի ավազանի փոքր գետակներից մեկի ափին, Խնուս քաղաքից 53 կմ հարավ-արևելք ։
Բնակչության մասին տվյալներ չեն պահպանվել։
MINT (տնտեսագիտություն)
Թեզիս
« Bloomberg View »-ի սյունակում՝ « Fidelity » տերմինը ստեղծելուց մի քանի տարի անց, Օ'Նիլը քննարկեց «MINT» տնտեսությունները.
Անցյալ շաբաթ ես անցկացրեցի Ինդոնեզիայում՝ աշխատելով BBC ռադիոյի համար աշխարհի չորս ամենաբազմամարդ զարգացող տնտեսությունների ոչ BRIC երկրների մասին մի շարքի վրա։ BRIC Բրազիլիան, Ռուսաստանը, Հնդկաստանը և Չինաստանն արդեն ուշադիր հետևում էին։ Ոչ պակաս ուշադրության է արժանի այն խումբը, որը ես ուսումնասիրում եմ այս նախագծի համար։ Մեքսիկան, Ինդոնեզիան, Նիգերիան և Թուրքիան ունեն շատ բարենպաստ ժողովրդագրություն առնվազն առաջիկա 20 տարիների ընթացքում, և նրանց տնտեսական հեռանկարները հետաքրքիր են։
MINT երկրների քաղաքականություն մշակողները և մտածողները հաճախ են ինձ հարցրել, թե ինչու ես նրանց դուրս թողեցի այդ առաջին դասակարգումից։ Ինդոնեզացիները շեշտը դրեցին հատուկ ուժով։ Տարիների ընթացքում ես սովոր եմ դարձել, որ ինձ ասում են, որ BRIC երկրները պետք է լինեին BRIIC-ներ ամբողջ ընթացքում, կամ գուցե նույնիսկ BIIC-ներ։ Ինդոնեզիայի տնտեսական ներուժն ավելի ազդեցիկ չէ՞ր, քան Ռուսաստանինը։ Չնայած իր համեմատաբար երիտասարդ բնակչության թվին (վիթխարի ակտիվ), ես քիչ հավանական էի համարում, որ Ինդոնեզիան բավական բան կանի տնտեսական-քաղաքական ճակատում՝ արագ իրացնելու այդ ներուժը։
Այժմ, հանդիպելով 2014 թվականի նախագահական ընտրությունների առաջատար թեկնածուների՝ ինդոնեզացիների տարբեր խմբի գնորդների հետ Ջակարտայի զբաղված հատվածում, ես առողջ մտահոգվածություն գտա երկրի տնտեսական հեռանկարներով։ «Կարո՞ղ է Ինդոնեզիան անել այն, ինչ անհրաժեշտ է՝ երկրի աճի տեմպերը 7 տոկոսի կամ ավելի բարձրացնելու համար», - հարցնում էին նրանք, «թե պետք է բավարարվի «ընդամենը» 5 տոկոսով»։
Երկրի տվյալներ
Համաշխարհային բանկի տվյալները 2-ից 9-րդ սյունակների համար ։ ՄԱԿ-ի Զարգացման ծրագրի տվյալների HDI-ի համար ։
Մեքսիկա
Արժույթի միջազգային հիմնադրամի տվյալներով՝ Մեքսիկայի տնտեսությունն անվանական առումով 15-րդն է աշխարհում և 11-րդը՝ գնողունակության համարժեքությամբ ։ 1994 թվականի ճգնաժամից ի վեր վարչակազմերը բարելավել են երկրի մակրոտնտեսական հիմունքները։ Մեքսիկայի արագ զարգացող ենթակառուցվածքի, միջին խավի աճի և աղքատության մակարդակի արագ նվազման պատճառով ակնկալվում է, որ մինչև 2050 թվականը  կունենա մեկ շնչին ընկնող ՀՆԱ ավելի բարձր, քան բոլոր եվրոպական տնտեսությունները, բացի երեքից ։ Այս նորահայտ տեղական հարստությունը նպաստում է նաև երկրի տնտեսությանը` ստեղծելով ներքին սպառողական մեծ շուկա, որն իր հերթին ավելի շատ աշխատատեղեր է ստեղծում։
Տնտեսությունը պարունակում է արագ զարգացող ժամանակակից արդյունաբերական և սպասարկման ոլորտներ՝ մասնավոր սեփականության աճով։ Վերջին վարչակազմերը ընդլայնել են մրցակցությունը նավահանգիստներում, երկաթուղիներում, հեռահաղորդակցության, էլեկտրաէներգիայի արտադրության, բնական գազի բաշխման և օդանավակայաններում` նպատակ ունենալով բարելավել ենթակառուցվածքները։ Որպես արտահանմանն ուղղված տնտեսություն՝ Մեքսիկայի առևտրի ավելի քան 90%-ը գտնվում է ազատ առևտրի համաձայնագրերի (ԱԱԳ) ավելի քան 40 երկրների հետ, այդ թվում՝ Եվրամիության, Ճապոնիայի, Իսրայելի և Կենտրոնական և Հարավային Ամերիկայի մեծ մասի հետ։ Մեքսիկայի մասնավոր հատվածը ազգային տնտեսության ամենակարևոր խաղացողներից մեկն է, որտեղ երկրի արժեթղթերի միասնական շուկան երկրորդն է Լատինական Ամերիկայում (բրազիլական BM&F Bovespa-ից հետո) և 16 ընկերություններ Forbes Global 2000-ի աշխարհի խոշորագույն ընկերությունների ցանկում 2008 թվականին ։
2012 թվականի դեկտեմբերին գործող նախագահ Էնրիկե Պենյա Նյետոյի վարչակազմն ընդունեց Պակտ Մեքսիկայի համար՝ մի շարք լայնածավալ բարեփոխումների լայն շրջանակ, ներառյալ հեռահաղորդակցության բարեփոխումները, կ րթական բարեփոխումները, հարկաբյուջետային բարեփոխումները, բանկային բարեփոխումները, էներգետիկ բարեփոխումները և իրավական բարեփոխումները։ Ակնկալվում է, որ դրանք կօգնեն իրացնել Մեքսիկայի տնտեսական ներուժը՝ բարձրացնելով մրցունակությունը, հետագայում բացելով մեքսիկական տնտեսության տարբեր ոլորտներ և կապիտալիզացնել Մեքսիկայի աշխատուժը՝ արտադրողականությունը բարձրացնելու համար։
Ինդոնեզիա
Իր մեծ բնակչությամբ Ինդոնեզիան մինչև 2050 թվականը կզբաղեցնի ՀՆԱ-ի յոթերորդ տեղը՝ ըստ Ջիմ Օ'Նիլի BRIC-ի և այլ նշանավոր երկրների մասին։  Ինդոնեզիան ունի խառը տնտեսություն, որտեղ և՛ մասնավոր հատվածը, և՛ կառավարությունը կարևոր դեր են խաղում։  Երկիրը Հարավարևելյան Ասիայի ամենամեծ տնտեսությունն է և G-20 խոշոր տնտեսությունների անդամ։ Ներկայումս Ինդոնեզիան ունի աշխարհի 8-րդ ամենամեծ ՀՆԱ-ՊՄԳ-ն  և 16-րդը՝ անվանական ՀՆԱ-ն ։
Ինդոնեզիան աշխարհի չորրորդ ամենաբնակեցված երկիրն է Չինաստանից, Հնդկաստանից և Միացյալ Նահանգներից հետո և աշխարհի երրորդ ամենաբնակեցված դեմոկրատական երկիրն է Հնդկաստանից և Միացյալ Նահանգներից հետո։ 2009 թվականին BRIC-ը և Ինդոնեզիան ներկայացնում էին աշխարհի բնակչության համապատասխանաբար մոտ 42 և 3 տոկոսը և ընդհանուր համաշխարհային ՀՆԱ-ի մոտ 15 տոկոսը։ Դրանք բոլորը G-20 երկրներ են։ Մինչեւ 2015 թվականը BRIC-ում և Ինդոնեզիայում ինտերնետից օգտվողների թիվը կկրկնապատկվի՝ հասնելով 1,2 միլիարդի  ։ 2009 թվականին Ինդոնեզիան G20-ի միակ անդամն էր, որը նվազեցրեց իր պետական պարտք-ՀՆԱ հարաբերակցությունը, ինչը տնտեսական կառավարման դրական ցուցանիշ է ։
Նիգերիա
Նիգերիան միջին եկամուտ ունեցող խառը տնտեսություն է և զարգացող շուկա՝ ընդլայնվող ֆինանսական, սպասարկման, կապի և զվարճանքի ոլորտներով։ Այն 20-րդն է (2005 թվականին՝ 40-րդը, 2000 թվականին՝ 52-րդը) աշխարհում՝ ըստ գնողունակության համարժեքության համախառն ներքին արդյունքի, և ամենամեծը Աֆրիկայում՝  մինչև 2020 թվականը անվանական ՀՆԱ-ի առումով աշխարհի 20 խոշորագույն տնտեսություններից մեկը դառնալու ճանապարհին։  Նրա վերսկսվող, թեև ներկայումս անարդյունավետ, արտադրական ոլորտը ամենամեծերից մեկն է մայրցամաքում և արտադրում է ապրանքների և ծառայությունների մեծ մասը Արևմտյան Աֆրիկայի տարածաշրջանի համար։
Թուրքիա
Թուրքիայի տնտեսությունը 2010 թվականին աճել է 9,2%-ով՝ ավելի արագ, քան Հնդկաստանն ու Չինաստանը, և ամենաարագ զարգացող տնտեսությունով աշխարհում երրորդն է։ Տնտեսական աճը հիմնականում առաջացել է շինարարությունից, այլ ոչ թե արտահանումից, ինչպես Չինաստանն ու Ռուսաստանը։ Միայն շինարարությունը կազմում է Թուրքիայի տնտեսության 6%-ը, բայց եթե հաշվի առնենք շինարարության հետ կապված տարբեր ոլորտները (պողպատ, փայտանյութ, օգտագործված և գնված էներգիա), շինարարությունը և հարակից արդյունաբերությունները կազմում են տնտեսության մոտ 30%-ը։ Թուրքիան ունի նաև շատ մեծ ներքին սպառման բազա և մոտ երեք խոշոր ավտոմոբիլային ընկերություններ։ 2022 թվականին Թուրքիան ուներ աշխարհի 11-րդ ամենամեծ ՀՆԱ-ՊՄԳ-ն և անվանական ՀՆԱ-ի 20-րդ տեղը ։   Մինչև 2030 թվականը այս անվանական ՀՆԱ-ն կաճի մինչև 9 տրիլիոն դոլար՝ դառնալով ՀՆԱ-ի 5-րդ խոշորագույն PPP-ն աշխարհում ։  Երկիրը ՏՀԶԿ (1961 թվական) և G-20 խոշոր տնտեսությունների (1999 թվական) հիմնադիր անդամ է։ 1995 թվականի դեկտեմբերի 31-ից այն մտնում է ԵՄ Մաքսային միության մեջ։  Միջին աշխատավարձը 2009 թվականին կազմել է 8,71 դոլար մեկ աշխատաժամանակի համար։ 2002 թվականից 2006 թվականներին Թուրքիան աճել է միջինը 7,5 տոկոսով, ինչը ավելի արագ է, քան ՏՀԶԿ-ի ցանկացած այլ երկիր։
Forbes ամսագրի հարցման համաձայն՝ 2012 թվականին Թուրքիայի ֆինանսական մայրաքաղաք Ստամբուլը 30 միլիարդատերերի թվով աշխարհում հինգերորդն է (2010 թվականի 28-ից երկուսով բարձր)՝ զիջելով Մոսկվային (78 միլիարդատեր), Նյու Յորքին (57 միլիարդատեր), Լոնդոնին (39 միլիարդատեր) և Հոնկոնգին (38 միլիարդատեր)  ։  Թուրքիայի խոշոր քաղաքները և նրա Էգեյան ծովափնյա գիծը ամեն տարի գրավում են միլիոնավոր այցելուների։
ԿՀՎ-ն Թուրքիան դասում է զարգացած երկրների շարքը ։ Տնտեսագետների և քաղաքագետների կողմից այն հաճախ դասակարգվում է որպես նոր արդյունաբերական երկիր   ։
Արտաքին հղումներ
Կատեգորիա:Ինդոնեզիա Կատեգորիա:Ինդոնեզիայի տնտեսություն Կատեգորիա:Մեքսիկա Կատեգորիա:Մեքսիկայի տնտեսություն Կատեգորիա:Նիգերիա Կատեգորիա:Նիգերիայի տնտեսություն Կատեգորիա:Թուրքիայի տնտեսություն Կատեգորիա:Երկրներրի տնտեսական դասակարգումներ Կատեգորիա:Տնտեսական աշխարհագրություն Կատեգորիա:Միջազգային տնտեսագիտություն
Նովի Զբորիշև
Նովի Զբորիշև (Новий Зборишів), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Նովի Զբորիշև գյուղում բնակվում էր 145 մարդ։ Բնակավայրը զբաղեցնում է 5137 կմ² տարածք։ Բնակչության խտությունը կազմում էր 28,23 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր
Բորիսկովո (գյուղ, Իստրինսկի շրջան)
Բորիսկովո (Борисково), գյուղ Ռուսաստանի Մոսկվայի մարզի Իստրինսկի շրջանի կազմում։
Ֆիկոէրիթրին
Ֆիկոէրիթրին (հուն. φύχος - ջրիմուռ և ερυθροξ - կարմիր), ֆիկոբիլինների խմբի կարմիր պիգմենտներ։
Պարունակվում են կարմիր և կապտականաչ ջրիմուռներում։ Կատարում են լուսահավաք «անտենա»-ի դեր և ապահովում իրենց կլանած արևի էներգիայի փոխանցումը ֆոտոքիմիապես ակտիվ քլորոֆիլ a-ին։
Արտաքին հղումներ
Կատեգորիա:Ֆոտոսինթեզ Կատեգորիա:Ջրիմուռներ Կատեգորիա:Կապտականաչ ջրիմուռներ
Դոդիկ (Խիանքի գավառ)
Դոդիկ, գյուղ Արևմտյան Հայաստանում, Բիթլիսի վիլայեթի Սասունի Խիանքի գավառակում ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ջրհորի մոտ (ֆիլմ)
Ջրհորի մոտ, Ստեփան Զորյանի համանուն պատմվածքի հիման վրա նկարահանված սև-սպիտակ հայկական ֆիլմ։
Սյուժե
Ֆիլմում պատկերված է մի դրվագ առաջին համաշխարհային պատերազմի տարիներից։ Հակառակորդ բանակների զինվորները դիրքավորված են միմյանց դիմաց, իսկ շրջակայքում եղած միակ ջրհորը գտնվում է նրանց միջև ։
Ծանոթագրություններ
Կատեգորիա:1970 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ժիրայր Ավետիսյանի ֆիլմեր
Զրուբանկա
Զրուբանկա (Зрубанка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1775 թվականին։
2001 թվականի տվյալներով Զրուբանկա գյուղում բնակվում էր 65 մարդ։ Բնակավայրը զբաղեցնում է 0,232 կմ² տարածք։ Բնակչության խտությունը կազմում էր 280,17 մարդ/կմ²։
Kuroko no Basuke
Kuroko no Basuke (ճապ. 黒子のバスケ). մանգա բասկետբոլի մասին՝ գրված և նկարազարդված Տադատոշի Ֆուջիմակիի (ճապ. 藤卷忠俊 Ֆուջիմակի Տադատոշի) կողմից։ Այն պատմում է ճապոնական դպրոցներից մեկի բասկետբոլի թիմի մասին։
Մանգան հրատարակվում է Weekly Shōnen Jump-ի կողմից 2008 թ. դեկտեմբերից սկսած։ 2014 թ. մայիսի դրությամբ լույս է տեսել 27 հատոր։ Մանգայի հիման վրա Production I.G-ն նկարահանել է անիմե-սերիալ, որը սկսեց հեռարձակվել 2012 թ. ապրիլի 7-ից։ Առաջին սեզոնը բաղկացած էր 25 սերիայից և ավարտվեց 2012 թ. սեպտեմբերի 22-ին։ Երկրորդ սեզոնը սկսեց հեռարձակվել 2013 թ. հոկտեմբերի 6-ին։ Anime News Network կայքը հայտարարել է երրորդ սեզոնի դուրս գալու մասին։ 2012 թվականին դարձել է ամենավաճառվող երկրորդ մանգան Ճապոնիայում՝ One Piece-ից հետո, իսկ 2013 թվականին վարկանիշով զբաղեցրել է երրորդ հորիզոնականը ։
Սյուժե
Տեիկո միջնակարգ դպրոցում հավաքվել էր բասկետբոլի անհավանական ուժեղ թիմ, որտեղ առանձնանում էին հիմնական կազմի 5 խաղացողներ։ Նրանք հայտնի էին որպես «Հրաշքների սերունդ»։ Միջնական դպրոցն ավարտելուց հետո, նրանք բոլորը տեղափոխվեցին տարբեր ավագ դպրոցներ՝ ուժեղագույն բասկետբոլի թիմերով։ Այնուամենայնիվ, Տեիկոյում՝ հրաշքների սերդնի ստվերների մեջ կար ևս մեկը՝ վեցերորդ խաղացող Կուրոկո Տեցույան։ Հիմա նա Սեիրին դպրոցի նոր խաղացողներից է և Կագամի Թաիգայի հետ միասին, որը մինչև ավագ դպրոց սովորում էր Ամերիկայում, փորձում են դարձնել Սեիրինը Ճապոնիայում ուժեղագույն թիմը՝ մեկը մյուսի ետևից հաղթելով Կուրոկոյի նախկին թիմակիցներին։
Ծանոթագրություններ
Կատեգորիա:Մանգաներ Կատեգորիա:Անիմեներ այբբենական կարգով
Փոլ Քեյն
Փոլ Քեյն (Paul Kane, ), իռլանդական ծագումով կանադացի նկարիչ։ Հայտնի է Կանադայի արևմուտքի բնիկներին և այսպես կոչված «Օրեգոնի երկրի» ամերիկյան բնիկներին պատկերող նկարներով։
Կյանքը
Փոլ Քեյնը մեծացել է Տորոնտոյում։ Նկարել սովորել է ինքնուրույն` առավել կատարելագործվելով Եվրոպա կատարած ճանապարհորդության ընթացքում արևմտյան վարպետների աշխատանքները կրկնօրինակելով։ Ձեռնարկել է երկարատև երկու ճանապարհորդություն Կանադայի հյուսիս-արևմուտք 1845 և 1846-1848 թվականներին։ Առաջին ուղևորության ժամանակ նա Տորոնտոյից մեկնել է Սու Սենտ Մարի, իսկ երկրորդ ուղևորության ժամանակ նա Տորոնտոյով ժեռուտ ճանապարհով հասել է Վանկուվերի ֆորտ, ապա` Վիկտորիա ֆորդ, այնտեղից էլ` Կոլումբիա նահանգ (կանադացիներն այն անվանում են Օրեգոն), ինչը դարձել է նրա երկրորդ ուղևորության վերջնակետը։ Քեյնը վավերագրել է հնդկացիական ցեղերի կյանքը, կատարել էսքիզներ, իսկ Տորոնտո վերադառնալով` յուղաներկով ավարտին հասցրել դրանք։ Քեյնի աշխատանքները մեծ արժեք են ներկայացնում ազգագրագետների համար։ Իր աշխատանքները նկարիչն ավարտին է հասցրել արվեստանոցում` հաճախ ռեալիստական պատկերները հօգուտ դրամատիզմի լուծելով։
Քեյնը ծնվել է Իռլանդիայի Կորկ կոմսության Մալոու քաղաքում, բազմազավակ ընտանիքում։ Հայրը մինչև 1801 թվականը ծառայել է արքայական հեծելազորում։ 1819-1822 թվականներին ընտանիքը տեղափոխվել է Կանադա` բնակություն հաստատելով Յորքում։ 1834 թվականի մարտին, տեղափոխվելով Օնտարիո, Փոլ Քեյնը աշխատանքի է անցնում կահույքագործական ֆաբրիկայում։ Հենց այդ շրջանում էլ ստեղծում է իր առաջին նկարները` նկարելով տեղի նշանավոր գործիչների դիմանկարները, այդ թվում` շերիֆի։ 1836 թվականին Քեյնը տեղափոխվում է Դետրոյթ, որտեղ այդ ժամանակ ապրում էր նկարիչ Ջեյմս Բոումանը, որի հետ Քեյնը հանդիպել էր դեռևս Յորքում։ Հենց Բոումանն է համոզում Քեյնին մեկնել Եվրոպա` սովորելու։ Նրանք պատրաստվում էին մեկնել երկուսով, սակայն Քեյնը մշտապես ձգձգում էր մեկնումը հավանաբար ֆինանսական միջոցների պակասության պատճառով։ Որոշ ժամանակ անց Բոումանը ամուսնանում է և հրաժարվում սովորելու նպատակով Եվրոպա մեկնելու իր ծրագրերից։ Հաջորդ հինգ տարիները Քեյնն անցկացնում է Ամերիկայի միջին արևմուտքով ճանապարհորդելով` հասնելով Նոր Օռլեան։
1841 թվականին նկարիչը Նոր Օռլեանից նավով տեղափոխվում է Մարսել։ Չունենալով միջոցներ գեղարվեստական դպրոցում սովորելու համար` նա երկու տարի թափառում է Եվրոպայում` այցելելով թանգարաններ և արտանկարելով նշանավոր վարպետների գործերը։ Մինչև 1842 թվականը նա լինում է Իտալիայում, այնուհետև տեղափոխվում Փարիզ, այնտեղից էլ` Լոնդոն, որտեղ ծանոթանում է ամերիկացի բնանկարիչ Ջորջ Քեթլինի հետ (George Catlin), ով պատկերում էր հնդկացիական ցեղերի կյանքն ու կենցաղը։ Քեթլինը այդ ժամանակ շրջագայում էր Եվրոպայում` վաճառելով իր «Հյուսիսամերիկյան հնդկացիների բարքերը, սովորույթներն ու պայմանները» գիրքը (Manners, Customs and Conditions of the North American Indians): Քեթլինը դասախոսություն էր կարդում Պիկադիլիի եգիպտական դահլիճում, որտեղ ներկայացված էին նաև իր մի քանի գործերը։ Իր գրքում Քեթլինը հավատացնում էր, որ ամերիկյան հնդկացիների մշակույթը անհետացման եզրին է, և անհրաժեշտ է այն վավերագրել։
Քեյնը, բերված փաստարկումները համոզիչ համարելով, որոշում է միանալ աշխատանքներին, որ այդքան կարևոր էին պատմության տեսանկյունից։ Նա Ամերիկա է վերադառնում 1843 թվականին, Ալաբամա նահանգի Մոբիլե քաղաքում հիմնում է ստուդիա և աշխատում որպես դիմանկարիչ այնքան ժամանակ, մինչև փակում է պարտքերը։ 1844 թվականին նա վերադառնում է Տորոնտո և սկսում պատրաստվել իր առաջին մեծ ճամփորդությանը։
Երկու ճանապարհորդությունների ընթացքում Քեյնը ստեղծել է մոտ 700 էսքիզ և 100-ից ավել գեղանկարներ` աշխատելով մատիտով, ջրաներկով, յուղաներկով։ Գեղանկարչության մեջ նա մեծ տեղ էր հատկացնում մանրամասնությունների պատկերմանը` երբեմն, սակայն, թույլ տալով պատմական անճշտություններ։ Այսպես` նրա ամենահայտնի գործերից մեկում` «Կինը երեխայի հետ» նկարում, նա պատկերել է չինուկ ցեղի երեխային կաուլից ցեղի կնոջ հետ։
Արտաքին հղումներ
Կատեգորիա:Կանադացի նկարիչներ
Անտուան Սաադա
Անտուն Սաադա (أنطون سعادة‎, ), լիբանանցի լրագրող, ուղղափառ համայնքի ներկայացուցիչ, գրող, քաղաքական ակտիվիստ և սիրիական սոցիալ-ազգայնական կուսակցության հիմնադիր (ՍՍԱԿ)։
Կենսագրություն
Ծնվել է 1904 թվականին լեռնային Լիբանանում։ Հայրը՝ բժիշկ Խալիլ Սաադան եղել է ուղղափառ քրիստոնյա։ Անտուն Սաադան նախնական կրթությունը ստացել է հայրենի քաղաքում, ապա ուսումը շարունակել Կահիրեում։
Նրա քաղաքական ծրագրերի գլխավոր նպատակներն էին՝ պետության տարանջատումը կրոնից և պատմական Սիրիայի վերամիավորումը, որը նրա կարծիքով բաղկացած էր Լիբանանից, Սիրիայից, Իրաքից, Հորդանանից, Պաղեստինից և Կիպրոսից ։ Նա դեմ էր արաբական ազգայնականությանը և իսլամիզմին։ Նրա համար գոյություն ունեին 4 արաբական պետություն՝ Սիրիան, Եգիպտոսը (ներառյալ Սուդանը), Մարոկկոն և Սաուդյան Արաբիան (ներառյալ Եմենը, Էմիրությունները և Օմանը)։ Սիրիական սոցիալ-ազգայնական կուսակցությունը հիմնադրվել է 1932 թվականին։ Կուսակցության և անձամբ Սաադայի գործունեությունը դարձել է ֆրանսիական գաղութային իշխանությունների կողմից բռնաճնշումների առարկա, ինչը նրան ստիպել է արտագաղթել Բրազիլիա, որտեղից Սաադան տեղափոխվել է Արգենտինա, որտեղ զբաղվել է լրագրությամբ։
1947 թվականի մարտի 2-ին, Լիբանանի անկախության հռչակումից հետո Սաադան վերադարձել է հայրենիք։ Սակայն Լիբանանի նոր իշխանությունը շարունակել է ճնշումները կուսակցության անդամների դեմ, ինչն էլ պատճառ է հանդիսացել 1949 թվականի հուլիսի 4-ի ապստամբությունը։ Սաադայի կողմնակիցների ելույթները ճնշվել են, իսկ ինքը փախել է Սիրիա, որի նախագահ Հուսնի Ազ-Զաիմը ապաստան էր խոստացել։ Սակայն Սիրիա ժամանելուն պես Սաադան ձերբակալվել է և հանձնվել լիբանանյան իշխանություններին, որոնք նրան մեղադրել են պետական հեղաշրջման փորձ կատարելու մեջ և դատապարտել են մահապատժի։ Անտուն Սաադան գնդակահարվել է 1949 թվականի հուլիսի 8-ի լուսաբացին։ Նրան դավաճանած Հուսնի Ազ-Զաիմը Սաադայից հետո ապրել է ընդամենը հինգ շաբաթ և 1949 թվականի օգոստոսի 14-ին Դամասկոսի Մեզզե բանտում մահապատժի  ենթարկվել։ 1951 թվականի փետրվարի 14-ին ՍՍԱԿ-ի մեկ այլ անդամի ձեռքով սպանվել է Սաադայի մահապատժի ևս մեկ մեղավոր՝ Լիբանանի վարչապետ Ռիադ Աս-Սոլհը։
Արտաքին հղումներ
Կատեգորիա:Ազգայնականներ Կատեգորիա:Լիբանանցի գրողներ Կատեգորիա:Լիբանանի քաղաքական գործիչներ Կատեգորիա:20-րդ դարի փիլիսոփաներ Կատեգորիա:Սիրիայի պատմություն Կատեգորիա:Ազատազրկման վայրերում մահացածներ Կատեգորիա:Մահապատժի ենթարկված քաղաքական գործիչներ Կատեգորիա:Լիբանանցի փիլիսոփաներ
Ճարպաթթուներ
Ճարպաթթուները ալիֆատիկ կարբոնաթթուներ են, պարունակում են C2-C28 և կարող են լինել՝ հագեցած և չհագեցած։
Չհագեցած ճարպաթթուներ
Չհագեցած ճարպաթթուները կարող են լինել մեկ կրկնակի կապով(մոնոենային թթու)և երկուսից ավելի կրկնակի կապերով(պոլիենային թթուներ)
Աղյուսակում բերված են կարևոր բնական չհագեցած ճարպաթթուները
Չհագեցած կապեր ունեցող մի շարք ճարպաթթուներ հանդիպում են բուսական և կենդանական օրգանիզմներում։ Օրինակ՝ լինոլաթթվով և լինոլենաթթվով հարուստ են ընկույզը, ցորենի, եգիպտացորենի, սոյայի հատիկները, արախիդոնաթթուն պարունակվում է գետնանուշի, ուղեղի ֆոսֆոլիպիդների, կլուպանոդոնաթթուն և ցերվոնաթթուն՝ ձկան յուղի, ուղեղի ֆոսֆոլիպիդների մեջ։ Չհագեցած ճարպաթթուների կարևոր խումբ են կազմում նաև էյկոզանոիդները և նրանց ածանցյալները։ Դրանք բաժանվում են պրոստանոիդների և լեյկոտրիենների, որոնք առաջանում են արախիդոնաթթվից։ Պրոստանոիդներին են պատկանում պրոստագլանդինները, պրոստացիկլինները և թրոմբոքսանները։ Պրոստագլանդիններն առաջին անգամ հայտնաբերվել են շականակագեղձի և սերմնահեղուկի մեջ։ Այստեղից ել ծագում է նրանց անվանումը, չնայած հետագայում պարզվել է, որ նրանք առկա են երկու սեռերի բոլոր բջիջներում և իրենցից ներկայացնում են ֆիզիոլոգիական ու դեղաբանական ակտիվ նյութեր։ Թրոմբոքսանները մասնակցում են արյան մակարդման, ընկերքի կրճատման մոլեկուլային մեխանիզմին։
Կաթնախոտ ուրարտական
Կաթնախոտ ուրարտական , կաթնախոտազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
20-25 սմ բարձրությամբ բազմաթիվ ուղիղ խիտ տերևակալած ցողուններով կիսաթփիկ է։ Տերևները նստադիր են, ստորինները` կլորավուն, միջինները` ռոմբաձև, երբեմն գագաթում գոգավոր։ Ողկույզը խիտ է, երկար, իսկ ծաղիկները՝ վառ կապույտ։ Պտուղը տափակացրած տուփիկ է ։
Տարածվածություն
Հայաստանում հանդիպում է Երևանի (Գառնու շրջակայք) և Ապարանի (Արայի լեռ, Մարմարիկ գետի հովիտ) ֆլորիստիկական շրջաններում ։
Էկոլոգիա
Աճում է միջին լեռնային գոտում, ծովի մակարդակից 1000-1700 մ բարձրությունների վրա, խոտածածկ լանջերին, լուսավոր անտառներում, կաղնու հատված անտառներում։ Ծաղկում է հունիս ամիսին, պտղաբերում՝ հուլիսին ։
Պահպանություն
Վտանգված տեսակ է և Հայաստանի էնդեմիկ։ Հայտնի է երկու ֆլորիստիկական շրջաններում։ Տարածման և բնակության շրջանների մակերեսը 500 կմ²-ից պակաս է։ Ընդգրկված չէ Հայաստանի Կարմիր գրքի հրատարակության մեջ, CITES-ի և Բեռնի կոնվենցիայի հավելվածներում։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Կաթնախոտազգիներ Կատեգորիա:ՀՀ Կարմիր գրքում գրանցված բույսեր
Շյոնեֆելդ (այլ կիրառումներ)
Շյոնեֆելդ, կարող է վերաբերել՝
(3140) Ստելաֆան
(3140) Ստելաֆան (Stellafane), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում ։
Միջին հեռավորությունը Արեգակից կազմում է 3,015463 ա. մ., առավելագույնը մոտենում է 2,6972 ա. մ. հեռավորության վրա և հեռանում 3,3337 ա. մ. ։ Արեգակի շուրջ մեկ ամբողջական պտույտ է կատարում 1912,62 երկրային օրվա ընթացքում, իր ուղեծրով շարժվելով միջինում 0,188223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,27° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Բրայան Սկիֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չենե
Չենե  (Cene), կոմունա Իտալիայի Լոմբարդիա մարզի Բերգամոյի գավառում ։ Բնակչության թիվը կազմում է 3927 մարդ։ Բնակչության խտությունը կազմում է 491 մարդ/կմ²։ Զբաղեցնում է՝ 8 կմ։ Հեռախոսի կոդ՝ 035։ Փոստային ինդեքս՝ 24020։
Քաղաքի հովանավոր պաշտպանը Զենոն Վերոնսկին է։ Տոնը նշվում է ամեն տարվա հուլիսի 19-ին։
Պլան Բ (ֆիլմ)
«Պլան Բ» (The Back-up Plan), ռեժիսոր Ալան Փոլի ֆիլմը, որը նկարահանվել է 2009 թվականին։ Գլխավոր դերերում հանդես են գալիս Ջենիֆեր Լոպեսը և Ալեքս Օ'Լաֆլինը։
Սցենար
Զոին, գրեթե, 30 տարեկան է, սակայն ամուսնացած չէ և չունի երեխաներ։ Զոին նախագիծ է մշակում։ Նա դիմում է բժշկին՝ իրականացնելու արհեստական բեղմնավորում։ Սակայն երբ իմանում է, որ հղի է, ծանոթանում է իր կյանքի սիրո՝ Սթենի հետ (Ալեքս Օ'Լաֆլին)։ Դրանից հետո սկսվում են դժվարություններ նրա կյանքում, քանի որ դժվար է ասել արհեստական բեղմնավորման մասին այն տղամարդուն, ում սիրում ես։
Արտաքին հղումներ
Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2010 ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:2010-ականների ֆիլմեր Կատեգորիա:Լոս Անջելեսում նկարահանված ֆիլմեր
Բոնվալին
Բոնվալին (Bonnesvalyn), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլե Կոտրե կանտոնայի կազմի մեջ։ Կոմունայի շրջանը՝ Շատո Տիերի։
INSEE կոդը՝ 02099.
Բնակչություն
2010 թվականին բնակչությունը կազմել է 161 մարդ։ ,,
Տնտեսություն
2010 թվականի տվյալներով 152 աշխատունակ տարիքի մարդկանցից (15-64 տարեկան) 131-ը տնտեսապես ակտիվ էին, 21-ը անգործունակ (Ակտիվության ցուցանիշը — 86,2 %, 1999 թվականին եղել է՝ 69,8 %)։ 131 աշխատունակ բնակիչներից 122-ը աշխատում էին (70 տղամարդ և 52 կին), անաշխատանք էին 9-ը (4 տղամարդ և 5 կին)։ 21 անգործունակ մարդկանցից 7-ը ուսաանողներ են և աշակերտներ, 6-ը թոշակառու, մնացած 8-ը անգործունակ են ուրիշ պատճառով ։
Գյավերա (Բայազետի գավառ)
Գյավերա, գյուղ Արևմտյան Հայաստանում, Էրզրումի վիլայեթի Բայազետի գավառում ։
Շնաձկներ (այլ կիրառումներ)
Շնաձկներ, կարող է վերաբերել՝
Գյավերա (Բայազետի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
New Look (հագուստի ոճ)
New Look, հագուստի էլեգանտ, կանացի, ռոմանտիկ ոճ, որն առաջարկել է Քրիստիան Դիորը 1947 թվականին։
Ներկայացնում է «իդեալական կնոջ» կերպարը՝ բարակ իրանով, փխրուն ուսերով, նրբագեղ ազդրերով։ «New Look»-ին բնորոշ են մոդելների ձևի կոնկրետությունը (երեք առաջատար ուրվագիծ՝ «լայն կախված», «օվալաձև», «ուղիղ»), աքսեսուարների մանրակրկիտ ընտրությունը։
Ստեղծման պատճառներ
1920-30-ական թվականներին ձևավորվել է արմատապես նոր տիպի կին՝ ակտիվ, վճռական մարզիկ, որը տղամարդկանց չափ աշխատում էր, իսկ երեկոները՝ առանց հանգստանալու պարում ժամանակակից պարեր։ Նորաձև էր արևայրուքը, նրբագեղ մարմինը և կարճ սանրվածքը։ 1940-ական թվականներին այս պատկերը դարձել է ավելի «խիստ», քանի որ եվրոպական և ամերիկյան երկրների կանայք զգացին պատերազմի դժվարությունները։ Ինչպես սովորաբար լինում է նորաձևության պատմության մեջ, ճգնավորության ժամանակաշրջանին հաջորդել է շռայլ շքեղության դարաշրջանը՝ Քրիստիան Դիորի առաջարկած ոճը նախորդ շրջանի խստության ու չափավորության արձագանքն էր ։
Քրիստիան Դիորի առաջարկ
Նորաձևության դիզայները չի կատարել ոչ մի հեղափոխություն․ նրա «New Look»-ը միայն մոռացված նրբագեղությունն ու առեղծվածայինը վերադարձնելու փորձ էր։ Նորաձև դարձան կորսետները՝ գոտկատեղը ձգելով մինչև 50 սմ, վերածնվել է կրինոլնի (բարակ օղակապերով լայն շրշազգեստ) և նեղ, ձգող կրծքալի կիրառությունը։ Մեկ հագուստ կարելու համար Դիորն օգտագործում էր 9-72 մետր կտոր, որոնք կշռում էին մինչև 30 կիլոգրամ։
«New Look»-ը քննադատել են այն մարդիկ, որոնք այն համարել են չափազանց շռայլ՝ սկսած տնային տնտեսուհիներից մինչև Դիորի գործընկերները՝ Բալենսիագան և Կոկո Շանելը։ Այնուամենայնիվ, յուրաքանչյուր հավաքածուի ցուցադրությունը բացառիկ հաջողության էր արժանանում, քանի որ ոճն ստեղծել է կնոջ բոլորովին նոր կերպար, որը հոգնել էր պատերազմի դժվարություններից և, ի վերջո, հնարավորություն էր ստացել լինել կանացի, էլեգանտ և թույլ։
Դիորն ասել է ․
«New Look»-ը հայտնի էր նույնիսկ ԽՍՀՄ-ում, թեպետ «կեղծ-բուրժուական» տեսքով, սակայն այն չի կարողացել դառնալ առաջատար խորհրդային նորաձևության մեջ։
Գրականություն
Կատեգորիա:Նորաձևություն Կատեգորիա:Հագուստի ոճեր
Օբյեկտիվ
Օբյեկտիվը օպտիկական ոսպնյակներից (հայելիներ, պրիզմաներ և այլն) համակարգ է, որը պրոյեկտում է պատկերը հարթության վրա։
Օբյեկտիվները օգտագործվում են կինո և ֆոտո նկարահանման ժամանակ, պրոյեկցող սարքերի, մանրադիտակների և հեռադիտակների մեջ։
Ֆոտոօբյեկտիվների տեսակները
Կցված օբյեկտիվ։ Լուսանկարչական և օպերատորական ժարգոնում օգտագործվող «կիտային», այսինքն «KIT» բառից, ինչը թարգմանաբար անգլերենից նշանակում է կոմպլեկտի մեջ։ Հաճախ այն լինում է 42 մինչ 58 մմ, ինչն ամենամոտն է մարդու աչքին։
Տես նաև
Կատեգորիա:Օպտիկական սարքեր
Մաքսիմ Գորկի (գյուղ, Արխանգելսկի շրջան)
Մաքսիմ Գորկի (Максим Горький, Максим Горький), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 904 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Արխանգելսկի շրջանի բնակավայրեր
Բորիսկովո (գյուղ, Վիշնևոլոցկի շրջան)
Բորիսկովո (Борисково), գյուղ Ռուսաստանի Տվերի մարզի Վիշնևոլոցկի շրջանի կազմում։
Բնակչությունը 2002 թվականին գրանցված տվյալներով կազմում էր 225 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Վիշնևոլոցկի շրջանի բնակավայրեր
Հյուսիս-հարավ
«Հյուսիս-հարավ» (NS), միջազգային տրանսպորտային միջանցքի նախագիծ։ Տրանսպորտային միջանցքը նախատեսված է ապահովել Իրանի միջոցով Բալթյան երկրների և Հնդկաստանի միջև առկա տրանսպորտային կապը ։
«Հյուսիս-հարավ» տրանսպորտային միջանցքի հիմնական առավելությունները մյուս երթուղիների նկատմամբ (մասնավորապես, Սուեզի ջրանցքով ծովային երթուղու նկատմամբ) կայանում են բեռնափոխադրումների ճանապարհի երկուսուկես անգամ կրճատումը, ինչպես նաև ISO-կոնտեյներների փոխադրման սակագնի նվազեցումը, ի տարբերություն ծովային եղանակով փոխադրման ։
Միջազգային տրանսպորտային միջանցքի ընդհանուր երկարությունը կազմում է մոտ 7 200 կիլոմետր ։
Մասնակից երկրներ
1999 թվականին հնդկական, պարսկական և ռուսական տրանսպորտային մի խումբ ընկերություններ ստորագրել են «Շրի Լանկա- Հնդկաստան- Իրան- Կասպից ծով- Ռուսաստան» միջազգային տրանսպորտային միջանցքով կոնտեյներների արտահանման և ներկրման, ինչպես նաև բեռնափոխադրումների գլխավոր համաձայնագիրը ։ Համաձայնագիրը կարգավորում էր ահդ փոխադրման գործընթացը, մասնակիցների պատասխանատվությունը, 20 և 40 փութանոց կոնտեյներների մոտավոր դրույքները և փոխադրման ժամկետները ։
2000 թվականի սեպտեմբերի 12-ին, տրանսպորտի հարցերով Եվրասիական երկրորդ կոնֆերանսի ժամանակ, Սանկտ Պետերբուրգում ստորագրվել է «Հյուսիս-հարավ» միջանցքի ստեղծման միջկառավարական համաձայնագիրը ։ Մասնակիցներ երկրներ դարձան Ռուսաստանը, Իրանը և Հնդկաստանը ։ 2002 թվականի փետրվարին ՌԴ Պետական դուման և Դաշնային խորհուրդն ընդունել են դաշնային օրենք՝ «Հյուսիս-հարավ» միջազգային տրանսպորտային միջանցքի համաձայնագիրը վավերացնելու մասին ։ 2002 թվականի մայիսին Սանկտ Պետերբուրգում մասնակից երկրների տրանսպորտի նախարարների կողմից ստորագրվել է միջանցքի պաշտոնական բացման մասին հուշագիր ։
2000-2002 թվականներին միջանցքով տեղափոխվել են մի քանի հազար հնդկական կոնտեյներներ ։ Բեռնափոխադրումներն իրականացվել են մի խումբ ընկերությունների կողմից, որոնք գործում էին հնդ-իրանական «Իրան-Հենդ» և ռուս-պարսկական «Իրսոտր» ընկերությունների կազմում՝ «Ռեջի» համակարգող ընկերության մասնակցությամ ։ Փորձը ցույց է տվել, որ Պարսից ծոցի ափին գտնվող Բենդեր Աբաս նավահանգստից մինչև Կասպից ծովի ափին գտնվող Էնզելի նավահանգիստ բեռնափոխադրման ժամանակը կազմել է 4 օր՝ ներառյալ նաև մաքսային գործընթացները ։ Բենդեր Աբասից բեռնափոխադրման ժամկետը կազմել է 13 օր ։
Սակայն հետագայում, կապված բազմաթիվ տեխնիկական դժվարությունների հետ, «Հյուսիս-հարավ» միջանցքով կոնտեյներների տեղափոխությունը սահմանափակվել է Ռուսաստան-Իրան-Ռուսաստան երթուղով ։ Աստրախանի միջոցով Հնդկաստանից կոնտեյներների տեղափոխությունը սառեցվել է ։ Այդուհանդերձ նախագիծը նախկինի պես մնացել է գրավիչ և, ավելի ուշ, համաձայնագրին միացել են նաև Ադրբեջանը, Բելառուսը, Հայաստանը, Ղազախստանը, Օմանը, Սիրիան ։ Համաձայնագրին միանալու հայտ են ներկայացրել նաև Թուրքիան և Ուկրաինան ։
Ներկայումս համաձայնագրի ակտիվ մասնակիցներից մեկը Ղազախստանն է, որը «Հյուսիս-հարավ» միջանցքի միջոցով, Ռուսաստանի տարածքով և Սև ծովով, կարողանում է արտահանել բեռնափոխադրումները դեպի Պարսից ծոցի երկրներ։ Սակայն Ղազախստանի համար նպատակային բեռը կոնտեյներները չեն, այլ՝ հացահատիկը։
Նկարագրություն
2015 թվականին ապրանքային շուկան գնահատվում է 25-26 միլիոն տոննա ։ Նախատեսվում է, որ Իրանի և Ադրբեջանի միջև կառուցվող երկաթգիծը 13-20 %-ով կկրճատի Թուրքիայի միջոցով ռուսական ապրանքափոխադրման արժողությունը (ներառյալ Բոսֆոր - Մարմարա ծով - Դարդանելի ծովային երթուղին) ։ Ռուսաստանի տարածքում «Հյուսիս-հարավ» միջանցքի շրջանակներում բեռնափոխադրման համար կարևոր նշանակություն ունի Բուսլովսկայա - Սանկտ Պետերբուրգ - Մոսկվա - Ռյազան - Կոչետովկա - Ռտիշևո - Սարատով - Վոլգոգրադ - Աստրախան ընդհանուր 2513 կիլոմետր երկարություն ունեցող երկաթգիծը ։
Բեռնափոխադրման երթուղի
Կասպից ծովով նախատեսված է բեռնափոխադրման երեք հիմնական երթուղիներ ․
Կասպյան
Կասպյան երթուղին անցնում է Աստրախանի, Օլյայի և Մախաչկալայի նավահանգիստներով։
Մինչև Օլյա նավահանգիստ երկաթգծի կառուցումն սկսվել է 2003 թվականի հոկտեմբերի 1-ին ։ Այն պաշտոնապես շահագործման է հանձնվել 2004 թվականի հուլիսի 28-ին ։ 2010 թվականի առաջին կիսամյակում Օլյայի նավահանգիստ է ժամանել 5700 վագոն բեռ, որը պետք է ուղարկվեր Իրան ։
Իրանական կողմում երթուղին անցնում է Բենդերե Էնզելի, Ամիրաբադ և Նոուշեհր նավահանգիստներով։
Արևելյան
Արևելյան երթուղին հանդիսանում է երկաթուղային ուղիղ հաղորդակցության միջոց։ Երկաթուղու հին ճյուղն անցնում է Ղազախստանի, Ուզբեկստանի և Թուրքմենստանի տարածքներով ու Թեջեն-Սերահս սահմանային անցակետով դուրս գալիս Իրանի երկաթուղային համակարգ։ Բեռնաթափումը տեղի է ունենում Սերահս կայարանում ։
Նոր ճյուղը, որը կառուցվել է 2014 թվականին, անցնում է Բոլաշակ (Ղազախստանից միանգամից մտնելով Թուրքմենստան) կայարանով և Էտրեկ- Գորգան սահմանային անցակետերով դուրս գալիս Իրանի երկաթուղային համակարգ։
Քննադատություն
«Հյուսիս-հարավ» միջազգային միջանցքի հիմնական թերություններից են․
Արտաքին հղումներ
Կատեգորիա:Երկաթուղային տրանսպորտ Կատեգորիա:Համաձայնագրեր
Ժովտնևոե (գյուղ, Զոլոչևի շրջան)
Ժովտնևոե (Жовтневе), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1929 թվականին։
2001 թվականի տվյալներով Ժովտնևոե գյուղում բնակվում էր 120 մարդ։ Բնակավայրը զբաղեցնում է 0,057 կմ² տարածք։ Բնակչության խտությունը կազմում էր 2105,26 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր